《同年刘仲山和送锦鸡长韵再用韵为侍綵泛幕之行饯》
宋代·萧立之

世人论心画写影，倾盖谁能交刎颈。慈恩梦事风花飞，一见八年肝胆醒。

锦鸡山上霜皑皑，机动阱发从何来。骑牛涧谷未必恶，古来铁马无非灾。

綵衣蹁跹晴昼里，台上曲高倾倚市。回雁峰头一笑春，来缊傥可烦邻里。

作者简介：萧立之（一二○三～？）（生年据本集卷下《壬午元日试笔……》“年似渭滨人样子”、“记前壬午甫能冠”推定），原名立等，字斯立，号冰崖，宁都（今属江西）人。理宗淳祐十年（一二五○）进士。历知南城县，南昌推官，通判辰州。宋亡归隐。有《冰崖诗集》二十六卷，已佚。明弘治十八年九世孙敏辑刊《冰崖公诗拾遗》三卷。事见本集末附萧敏《识后》，明嘉靖《赣州府志》卷九有传。　萧立之诗，以《四部丛刊》影印明弘治十八年刻本为底本。新辑集外诗附于卷末。